

ฉบับที่ 23/2566

วันที่ 25 ธันวาคม 2566

**กรมธนารักษ์เปิดพิพิธภัณฑ์เข้าชมฟรี ทั้ง 5 แห่ง เพื่อมอบเป็นของขวัญต้อนรับปีใหม่** **2567**

 วันนี้ (27 ธันวาคม 2566) ณ กรมธนารักษ์ นายจำเริญ โพธิยอด อธิบดีกรมธนารักษ์ เปิดเผยว่า เนื่องในโอกาสเทศกาลวันขึ้นปีใหม่ ประจำปี 2567 กรมธนารักษ์ยกเว้นค่าเข้าชมพิพิธภัณฑ์ของกรมธนารักษ์ ทั้ง 5 แห่ง ตั้งแต่วันที่ 29 ธันวาคม 2566 ถึงวันที่ 14 มกราคม 2567 เพื่อเป็นของขวัญต้อนรับปีใหม่ให้กับประชาชนได้ “เที่ยวสุขใจไปกับ...พิพิธภัณฑ์ธนารักษ์” โดยพิพิธภัณฑ์ที่เปิดให้เข้าชมทั้ง 5 แห่ง ได้แก่

* **พิพิธภัณฑ์เหรียญกษาปณานุรักษ์ ถนนจักรพงษ์ แขวงชนะสงคราม เขตพระนคร กรุงเทพฯ**

 เปิดให้บริการวันจันทร์ - วันศุกร์ เวลา 08.30 – 16.30 น. และวันเสาร์ - วันอาทิตย์ และวันหยุดนักขัตฤกษ์ เวลา 10.00 – 18.00 น. สอบถามได้ที่ โทร 0 2282 0818

* **พิพิธบางลำพู ถนนพระสุเมรุ แขวงชนะสงคราม เขตพระนคร กรุงเทพฯ**

 เปิดให้บริการวันจันทร์ - วันศุกร์ เวลา 08.30 – 16.30 น. และวันเสาร์ - วันอาทิตย์ และวันหยุดนักขัตฤกษ์ เวลา 10.00 – 18.00 น. สอบถามได้ที่ โทร 0 2282 9828

* **พิพิธภัณฑ์ธนารักษ์ จังหวัดเชียงใหม่**

 เปิดให้บริการวันจันทร์ - วันศุกร์ เวลา 08.30 – 16.30 น. และวันเสาร์ - วันอาทิตย์ และวันหยุดนักขัตฤกษ์ เวลา 10.00 – 18.00 น. สอบถามได้ที่ โทร 0 5322 4237

* **พิพิธภัณฑ์ธนารักษ์ จังหวัดขอนแก่น**

เปิดให้บริการวันจันทร์ - วันศุกร์ เวลา 08.30 – 16.30 น. และวันเสาร์ - วันอาทิตย์ และวันหยุดนักขัตฤกษ์ เวลา 10.00 – 18.00 น. สอบถามได้ที่ โทร 09 3124 6914

* **พิพิธภัณฑ์ธนารักษ์ จังหวัดสงขลา**

เปิดให้บริการวันจันทร์ - วันศุกร์ เวลา 08.30 – 16.30 น. สอบถามได้ที่ โทร 0 7430 7071

 นอกจากนี้ ประชาชนสามารถเลือกซื้อเหรียญกษาปณ์ที่ระลึก เหรียญที่ระลึกวาระต่าง ๆ รวมทั้ง ผลิตภัณฑ์ต่าง ๆ สำหรับเป็นของขวัญ ของที่ระลึกในช่วงเทศกาลปีใหม่ได้ ณ พิพิธภัณฑ์ของกรมธนารักษ์ ทั้ง 5 แห่ง อธิบดีกรมธนารักษ์กล่าวในตอนท้าย

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

